પરંતુ 48થી 51 ટકા પહોંચવું કપરું છે. તેથી જ કૈરાનાનું ઉદાહરણ સૌથી અગત્યનું બન્યું છે. એસબી, બીએસપી અને આરએલડી એક થાય ત્યારે 48થી અડધો ટકો પણ આગળ વધવું મુશ્કેલ બની શકે છે. પશ્ચિમ બંગાળમાં ભાજપે જબરદસ્ત છલાંગ લગાવી છે અને ત્યાં પણ 35 ટકા સુધી મતો પહોંચવા લાગ્યા છે, પણ ત્યાંથી આગળ વધવું મુશ્કેલ છે. બીજું સંજોગો આકાર લઇ રહ્યા છે, તે પ્રમાણે બંગાળમાં પણ કોંગ્રેસ અને તૃણમૂલ કોંગ્રેસ સાથે થઈ શકે છે. તે પછી માત્ર ડાબેરી પુરતો સવાલ રહ્યો, પણ આગળ જતા ચાર રાજ્યોના પરિણામોમાં (રાજસ્થાન, એમપી, છત્તીસગઢ, મિઝોરમ) ભાજપ ફરી મજબૂતી સાથે સરકારો બનાવી લેશે તો ડાબેરીએ પણ સ્ટ્રેટેજિક રીતે લોકસભા પૂરતું બંગાળમાં ભાજપને ફાયદો થાય તેવું કરતાં અટકવું પડશે. કૈરાનાના બેઠકોથી સ્થિતિ સ્પષ્ટ થવા સાથે આ પ્રકારની સુક્ષ્મ ગણતરીના સવાલો પણ ઊભા થયા છે. બધા જ મુખ્ય રાજકીય પક્ષોએ તેના વિશે વિચારવું પડે તેમ છે અને તેથી જ સૌથી વધુ ચર્ચા કૈરાના બેઠકની થઈ છે.